સુરત જિલ્લાના માંગરોળ તાલુકાના શાહ ગામ ખાતે સોમવારે ૭૦ એકર વિસ્‍તારમાં રૂ.૧૨૦ કરોડના ખર્ચે નિર્મિત ગુજરાતના ‘ફૂડ એગ્રો ઇન્ફાસ્ટ્રકચર મેગા ફૂડ પાર્ક’નું લોકાર્પણ કરાયુ હતું. આ પ્રસંગે ઉપસ્થીત કેન્દ્રીય ખાદ્ય પ્રસંસ્કરણ ઉદ્યોગ મંત્રી હરસિમરત કૌરએ જણાવ્યુ હતુ કે ,મંત્રાલયે ગુજરાતમાં મહેસાણા જિલ્લામાં બીજા મેગા ફુડ પાર્કને મંજૂરી આપી છે. આ પ્રસંગે બાદલે જણાવ્યું હતું કે, મેગા ફૂડ પાર્ક પ્રત્યક્ષ અને પરોક્ષ રીતે 5,000 લોકોને રોજગારી પ્રદાન કરશે તથા સીપીસી અને પીપીસીની આસપાસનાં વિસ્તારોમાં આશરે 25,000 ખેડૂતોને લાભદાયક પુરવાર થશે.